o
Shalom ja tervetuloa Jerusalem Studioon!
Kansainvälinen yhteisö on seurannut ja kritisoinut Israelin toimia
sen perustamisesta lähtien.
Erityisesti negatiivinen huomio on lisääntynyt viime vuosikymmeninä.
Negatiivisuus liittyy Israelin ja palestiinalaisten konfliktiin,
mutta suuri osa kritiikistä johtuu
puolueellisista medialähteistä ja järjestöistä,
jotka esittävät vääristynyttä tai osittaista kuvaa Israelista.
Monet maailman johtajat, kuten Iranin Ahmadinejad
ja Venezuelan Hugo Chavez syyttävät avoimesti Israelia
maailman ongelmista.
Ahmedinejad on kuvannut sionismia on syöväksi.
Israelin hallitus ja sionistijärjestöt yrittävät esittää maailmalle
todenmukaisempaa kuvaa Israelista.
Vieraanamme on Israelia puolustava toimittaja Lital Shemesh.
Hän toimii projektissa USA:n opiskelijoiden keskuudessa.
Tervetuloa, Lital.
Tervetuloa myös kanssajuontajani Saana Sladkov,
ja TV7 analyytikko Mati Shoshani.
Mati, minkälainen Israelin kansainvälinen imago on nyt?
Ensin täytyy pohtia, mikä on kansainvälinen yhteisö.
Siinä on kolme ryhmää:
Yksi ryhmä ovat ihmiset, joilla ei ole vahvaa mielipidettä.
Jotkut tietävät faktat, toiset eivät.
Toinen ovat Israelin tukijat, juutalaiset ja kristityt,
joista jotkut tietävät faktat, mutta monet eivät.
Kolmas ovat Israelin vastustajat.
Jotkut heistä tietävät jotain, mutta monet eivät.
Asenne Israelia kohtaan ei siis perustu tosiasioihin.
Monet ajattelevat tietävänsä, ja asennoituvat sen mukaan.
Tarkkaa vastausta ei siis ole.
Lital, miten päädyit puolustamaan Israelia?
Olen aina kokenut Israelin tärkeäksi.
On luonnollista haluta puolustaa omaa maataan,
kun näkee, että siitä annetaan väärä kuva,
ja kaiken sen, mitä kentällä tapahtuu.
Palvelin taistelusotilaana Israelin armeijassa.
Kun katsoin uutisia, näin, miten vääristyneitä ne olivat.
Halusin kertoa oman näkökulmani.
Onko Israel onnistunut vaikuttamaan kansainväliseen mediaan?
Yritämme tehdä parhaamme välittääksemme totuuden,
jossa israelilaiset elävät.
Edessämme on suuri urakka, koska tilanne on surullinen.
Arabimaat ja monenlaiset järjestöt investoivat miljoonia dollareita
Israelin imagon tuhoamiseen ja sen maineen vahingoittamiseen -
minun maineeni. Totuus pitää saada julki.
Kertoisitko esimerkkejä omasta työstäsi?
Työskentelen järjestössä nimeltä StandWithUs,
joka tiedottaa ja opettaa Israelista.
Olin tänä vuonna mukana kuukauden kiertomatkalla USA:ssa.
Kerroimme israelilaissotilaiden kokemuksista.
Kerroin omasta palveluksestani rajavartion taistelusotilaana,
kokemuksistani ja toimittajan työstäni Israelissa.
Näin mitä todella tapahtui Cast Leadissa.
Vanhempani asuvat Ashdodissa,
ja he heräävät vähän väliä hälytyssireenin ääneen.
Puhuin ihmisille, jotka eivät tiedä, mitä Israelissa tapahtuu.
Monet tietävät Israelin, mutta eivät tunne israelilaisia.
Se oli monelle ensimmäinen mahdollisuus puhua kanssamme,
ja kuulla totuus.
On tärkeää, että katsojamme kuulevat tämän.
Tätä viestiä, että "emme ole niin pahoja kuin luulette"
kerrotaan kuitenkin usein niille, jotka ovat jo kuulleet sen -
juutalaisille ja kristityille.
Miljoonilla ihmisillä ei ole käsitystäkään
valtavista investoinneista kansain- välisen median vastaiseen sotaan.
Minusta näyttää, että olemme häviämässä sodan,
koska Israelin vastainen viesti vahvistuu joka vuosi.
Kouluissa ja kampuksilla minulta on kysytty yllättäviä kysymyksiä.
"Onko Israelissa McDonalds," ja muuta outoa.
Ihmiset eivät tunne Israelia.
Puhuin kokemuksistani armeijasta, ja he huomasivat,
etten ollut sellainen israelilaissotilas,
jonka he olivat kuvitelleet.
Heillä on vahva käsitys israelilaisista.
He ratsastavat kameleilla ja niin edelleen.
Mitä voitaisiin tehdä toisin koko kuvan kertomiseksi Israelista?
Ensinnäkin ihmisten pitäisi ymmärtää toimittajien työtapaa.
He haluavat uutisen ulos mahdollisimman nopeasti,
ja he haluavat, että se on erittäin dramaattinen.
Siksi toimittajat eivät tarkista faktoja.
He etsivät kuumia otsikoita.
Israel on häviämässä taistelun, koska siinä vaiheessa,
kun faktat tulevat julki, vahinko on jo tehty.
Ihmisten tulisi etsiä totuutta ja keskustella israelilaisten kanssa
ja selvittää tosiasiat, ja niin yritämme tehdä.
Minusta monet toimittajat syyllistyvät muuhunkin,
kuin siihen, etteivät he tarkista faktoja.
He samastuvat Israelin vastaiseen sanomaan.
Esimerkiksi eräs 60 minuuttia-ohjelma oli erittäin Israel-vastainen.
Israelin suurlähettiläs USA:ssa taisteli kovasti
saadakseen meidän näkökulmamme mukaan.
Monet israelilaistoimittajat ovat huomauttaneet
toimittajien valheellisuudesta.
Muita esimerkkejä on Mavi Marmaran valikoidut kuvat.
Toimittajat siis todella valehtelevat,
ja raportteja on myös osoitettu täysin valheiksi.
Israelissa on myös paljon enemmän kansainvälisiä toimittajia
kuin millään muulla konfliktialueella,
koska on niin helppoa elää täällä ja raportoida Israelista.
Toimittajia on enemmän kuin Syyriassa ja Libanonissa,
koska täällä voi liikkua vapaasti ja välittää uutisia.
Miten Israelista voi esittää selvän kuvan maailmalle,
kun Israelin sisällä on niin paljon erilaisia mielipiteitä?
On siunaus, että tämä on demokraattinen ja pluralistinen maa.
Se ei ole heikkous, että voimme puhua vapaasti,
ja että meillä on erilaisia mielipiteitä.
Minä ja ystäväni väittelemme keskenämme koko ajan,
mutta yhteistä meille on se, että Israelilla on oikeus olla olemassa.
Minusta demokratia ja pluralismi ovat hyvä asia.
Israelin monimuotoisuus on jopa Israelin suurimpia vahvuuksia.
Maailman ihmiset, jotka eivät tunne israelilaisten elämää,
ajattelevat sitä, mitä näkevät televisiossa:
kylän, jossa juoksentelee sotilaita.
Tilanne on paljon monimutkaisempi; juutalaiset ja arabit,
sekulaarit ja uskonnolliset, kaikki yhdessä sulatusuunissa,
jossa elämme koko lailla rauhanomaisesti.
Tällaista ei ole missään muualla.
Silti ajatellaan, että israelilaiset ovat pahoja,
ja voi palestiinalaisparkoja. Totuus on mielenkiintoisempi.
Siitä monimuotoisuudesta täytyy kertoa, kuten sinä teet.
"Olen sotilas, olen nainen, minulla on monenlaisia mielipiteitä."
Se muuttaa ihmisten mustavalkoisia käsityksiä Israelista.
Mutta entä se viesti, jota Israel yrittää kertoa?
Kun Israelissa on niin paljon eri mielipiteitä,
miten päätetään, mikä viesti on oikea?
Sanoin aina ulkomailla, etten ole tullut puolustamaan Israelia,
vaan totuutta.
Ihmisten pitäisi etsiä totuutta lukiessaan uutisia Israelista.
Pidin esitelmän UCLA:ssa.
Eräs palestiinalaisopiskelija nousi ja alkoi huutaa:
"Tuhositte kotini Gazassa, se mitä teitte siellä, oli kauheaa!"
Hän huusi ja huusi.
Odotin 5-7 minuuttia, ja sanoin sitten hänelle:
"Palvelin armeijassa ja menetin ystäviäni armeijassa,
ja ystäväni loukkaantui itsemurhaiskussa.
Ashdodissa vanhempani heräävät vähän väliä hälytykseen.
Silti seison tässä kertomassa, että haluan rauhaa. Entä sinä?"
Hän ei kyennyt vastaamaan.
Sen viestin haluan kertoa. Haluamme rauhaa.
Taistelemme yhä itsenäisyyssotaamme.
Haluamme asua maassa, jossa on rauha.
Litalin kertomus on koskettava.
Olisi upeaa, jos Israelin hallitus omaksuisi
tuollaisen tunnepitoisen näkökulman elämään.
Viestimme on aina sama: "Israel on demokratia,
emme ole niin pahoja kuin sanotaan."
Miksei viesti voisi olla moni- muotoisempi, kuten sinulla?
Näyttäkäämme miltä maamme todella näyttää!
Maa on täynnä rauhaa tahtovia ja yrittäviä ihmisiä.
Hyväksymme meitä vihaavat ihmiset yhteiskuntaamme.
Haluamme silti sopia heidän kanssaan.
Emme puhu konfliktista, vaan Israelin imagosta.
Täytyy kertoa monimuotoisempaa viestiä.
Ihmisten pitää saada tietää totuus. Totuudessa on voimaa.
Monilla on hyvin osittainen kuva todellisuudesta.
Olet toimittaja, ja tiedät tämän:
Koskaan ei saa kirjoittaa vain yhdestä lähteestä,
vaan useasta eri tietolähteestä.
Mutta ihmiset lukevat vain yhtä lehteä,
ja katsovat vain yhtä kanavaa ja kuulevat aina saman viestin.
Pitäisi tutkia eri lähteitä ja muodostaa oma käsitys.
Johtuuko mielestäsi Israelin kielteinen imago antisemitismistä,
vain onko se jo kadonnut maailmasta?
Israelin vastaisuuden ja antisemitismin välillä
voidaan usein havaita yhteyksiä.
Monessa tapauksessa, kuten Toulousessa, yhteyksiä on.
Tilanne on pahenemassa.
Euroopan juutalaisissa kouluissa ja synagogissa
näkee yhä useammin vartijoita.
Tilanne on huonompi kuin ennen.
Euroopassa käydessäni en mielelläni sano olevani Israelista.
En pidä Daavidin tähti -kaulakoruani.
Se on yhä ongelma Euroopassa.
Miltä sinusta tuntui mennä ulos puhuttuasi näistä asioista,
jotkut vihamieliset ehkä odottivat sinua siellä?
Joissakin paikoissa USA:ssa kuljimme vartijoiden kanssa,
koska siellä oli Israelin vastaisia mielenosoituksia.
Joissakin paikoissa ei ollut turvallista.
Kuulimme huutoja: "Eläköön Hamas, eläköön Hizbollah!"
Huononeeko Israelin imago aina kun Lähi-idässä on jokin kriisi?
Sinä varmaan osaat kertoa tästä.
Politiikassa on kyse rahasta ja vallasta.
Arvoilla ei ole paljonkaan tekemistä sen kanssa.
Kukaan ei puhu Israelista Syyrian konfliktin yhteydessä
paitsi syyrialaiset.
Assad sanoi mellakoiden alettua, että Israel aloitti mellakat.
Sama tapahtui Egyptissä ja Iranissa.
Sionistivihollinen on aina ongelmien syy
kansainvälisellä areenalla.
Esimerkiksi Euroopan maille taloudelliset siteet arabimaihin
ovat tärkeitä öljyn vuoksi.
Se estää niitä sanomasta, ettei Israel ole syyllinen.
Samoin on Venäjän kohdalla.
Toinen seikka on valta.
Arabimailla on paljon valtaa kansainvälisessä yhteisössä.
Ne pystyvät uhkailemaan kansainvälistä yhteisöä.
Kolmas on maiden sisäinen dynamiikka.
Skandinavia ja Ranska ovat esimerkkejä siitä.
Niissä on valtavasti maahanmuuttajia.
Niissä yhteiskunnissa ei uskalleta sanoa mitään islamia vastaan.
He pelkäävät omaa maahanmuuttajaväestöään.
Humanismi ja länsimainen ajattelu ovat sen taustalla,
mutta totuus on, että monet maat eivät voi puhua vapaasti.
Vaikka maan johtajat haluaisivat sanoa jotain,
heitä neuvotaan, ettei se kannata,
koska menettäisimme silloin tämän 4 miljardin dollarin sopimuksen...
Tässä kansainvälisessä dynamiikassa Israel on vähemmistö, ja USA:kin.
Demokraattiset maat ovat vähemmistö.
Ihmiset eivät ymmärrä, miten paljon ei-demokraattiset suurvallat
vaikuttavat tässä dynamiikassa.
Kyse ei ole aina siitä, että meitä vihattaisiin,
vaan siitä, että kun meitä syytetään,
muut eivät voi puolustaa meitä ja sanoa, että tuo on vale.
Tilanne on hyvin monimutkainen.
Lital, mitkä ovat suurimmat haasteet,
jotka olet kohdannut puolustaessasi Israelia?
Kuten sanoin, en puhu Israelia vastustaville ihmisille,
vaan yleensä sellaisille, jotka vain eivät tiedä Israelista.
Tietämättömyys on suurin ongelma.
Ihmiset kyselevät kaikenlaista, kuten:
"Miksi ette muuta toiseen maahan?"
Ihmiset eivät tunne Israelin historiaa ja perinnettä.
Se on yksi suurimmista haasteista.
Haluan, että ihmiset kuulevat sen, mitä olen kokenut Israelissa.
Myös me israelilaiset usein unohdamme, mitä täällä tapahtuu.
Tel Avivissa asuvat eivät välttämättä välitä siitä,
mitä tapahtuu Etelä-Israelissa.
Miljoona ihmistä asuu siellä jatkuvan Gazan rakettien uhan alla.
Monet israelilaisetkaan eivät tiedä asioita.
Olemme tottuneet päivittäiseen elämäämme.
Ostoskeskuksissa ja jokaisessa julkisessa paikassa
vartijat tutkivat meidät ja laukkumme.
USA:ssa tai Euroopassa on niin kummallista,
kun kukaan ei tarkista mitään.
Tämä on arkielämäämme, ja ihmisten pitää saada tietää se.
Pidin esitelmän katolisessa koulussa Los Angelesissa.
Eräs tyttö kysyi minulta luennon jälkeen:
"Kerroit kolmesta vuodestasi armeijasta ja Irakin sodasta,
ja etelään tulevista raketeista. Miten voit olla noin normaali?"
Mietin että aivan niin, miten voimme olla normaaleja,
kun elämämme on näin hullua.
Tämän viestin haluan kertoa.
Onko nyt meneillään mielenkiintoisia projekteja?
Toimin aktiivisesti StandWithUs-järjestössä,
jossa on koko ajan ainutlaatuisia ohjelmia.
Hiljattain Israeliin tuotiin 10 Instagramin käyttäjää.
Instagram on iPhone-ohjelma valokuvien jakamista varten.
Näillä 10 käyttäjällä on miljoonia seuraajia.
He voivat näyttää heille Israelia, sen ruokaa, ihmisiä, maisemia...
He ottavat kuvia ja lataavat ne Instagramiin.
Monia projekteja on meneillään.
Mitä tekisit, jos sinulla olisi rajattomat resurssit?
Tekisin samaa, mitä nytkin, mutta paljon enemmän.
Jos voisin mennä pitämään esitelmän joka viikko, tekisin niin.
Se riippuu budjetista, mutta yritämme parhaamme.
Mati, jos Israelin valtiolla olisi rajaton budjetti,
mitä sen kannattaisi tehdä tässä asiassa?
Rajaton budjetti saisi aikaan hyvin laiskan kansakunnan.
Kuten Lital sanoi, tietämättömyyttä on paljon.
Olen järkyttynyt siitä, miten hyvissä yliopistoissa,
joissa pitäisi olla sivistyneitä ihmisiä,
tiedetään erityisen vähän. Heillä on vain vahvoja mielipiteitä.
Se johtuu suuressa osin siitä, että raha määrää oppilaitoksia.
Arabimaat tai muut vahvaa agendaa edistävät tahot
antavat vaikkapa 5 miljoonaa dollaria koulun rakentamiseen.
He liittävät siten agendansa kouluun.
USA on kuuluisa tästä, sitä tapahtuu kaikissa huippuyliopistoissa.
Saudi-Arabia ja muut rikkaat arabimaat investoivat niihin,
ja estävät kaiken Israel- myönteisen vaikutuksen siellä.
Ihmisille pitäisi kertoa totuus.
Raha hallitsee täysin myös mediaa.
Vaikkapa mainos voisi sanoa: "Et ehkä kuullut koko totuutta,
katso tämä nettisivu..."
Ihmisille täytyy antaa tietoa, joka haastaa heidän näkemyksensä.
10 000 hyvin koulutettua israelilaista voitaisiin lähettää
Euroopan jokaiseen kouluun sanomaan:
"Kuunnelkaa edes meitä, vaikka ette olisikaan samaa mieltä."
Israel on pieni vähemmistö.
Israelin lähettiläät kertovat, että Israelia vastassa
ovat 40 arabimaan lähetystöt samassa kaupungissa.
Meidän pitäisi myös lopettaa anteeksipyytelevä asenteemme.
Meillä on oikeus olla täällä ja puolustautua,
eikä meidän tarvitse jatkuvasti pyydellä anteeksi.
Takaisin raha-asioihin - miten työnne on rahoitettu?
StandWithUs on voittoa tavoittelematon järjestö.
Se toimii lahjoitusten varassa, joita tulee ympäri maailmaa.
Saako se tukea hallitukselta? - Ei tällä hetkellä.
Se tekee kyllä joskus yhteistyötä hallituksen kanssa.
Kolme vuotta sitten oli Marmara- tapaus, josta Mati mainitsi.
Useimmat israelilaiset ovat sitä mieltä,
ettei Israel onnistunut puolustaa asiaansa tässä tapauksessa.
Mikä meni vikaan?
Tärkein virhe oli se, ettei Israelin armeijan tiedottaja
julkaissut valokuvia ja faktoja mahdollisimman nopeasti.
Tiedottajan ja armeijan välillä on usein erimielisyyksiä.
Kun tosiasiat lopulta julkaistiin mediassa,
oli jo myöhäistä.
Mitä sinä voit henkilökohtaisesti tehdä korjataksesi tilannetta?
Haastattelin armeijan tiedottajaa pari viikkoa sitten,
ja kysyin juuri tätä.
Hän vastasi, että C-alueelle rakennetaan päämajaa,
josta tiedot pääsevät sujuvasti mediaan.
Siellä otetaan kuvia ja näytetään, mitä kentällä todella tapahtuu.
Marmara-tapaus oli klassinen tapaus poliitikkojen sekaantumisesta asiaan.
He pidättelivät tietoja viime hetkeen saakka.
Hallituksessa on kaksi ministeriä,
joiden tehtävä on nimenomaan puolustaa Israelin asiaa -
Juli Edelstein ja Avigdor Lieberman,
mutta he eivät edes tienneet asiasta ajoissa.
He olisivat voineet tehdä enemmän.
Heillä oli kaikki resurssit, mutta tietoa ei annettu ajoissa.
"Meidän ei olisi pitänyt lähettää sotilaita värikuula-aseiden kanssa."
Se kuuluu anteeksipyytely- asenteeseemme.
Ehkä Israelilla on tärkeämpääkin tekemistä.
Ehkä sillä ei ole aikaa puhumiseen.
Kyse ei ole ajasta.
Taistelukentälläkin näkee, että pyytelemme koko ajan anteeksi.
Se ei riipu ajasta tai rahasta. Oikea toimintatapa täytyy löytyä.
Kansalaisjärjestöt, kuten StandWithUs, tekevät hyvää työtä,
koska ne antavat ihmisille mahdollisuuden kuulla
tavallisia israelilaisia, eikä vain viranomaisia.
Minkälaisia neuvoja antaisit katsojillemme,
miten he voisivat paremmin selittää Israelin tapahtumia
ihmisille ympärillään?
Monet tietävät Israelin, mutta eivät tunne israelilaisia.
Kehottaisin heitä puhumaan israelilaisten kanssa
ja tulemaan Israeliin katsomaan itse, mitä täällä tapahtuu,
sen sijaan, että katsoisivat vain uutisia.
Ja käymään muuallakin kuin vain pyhillä paikoilla?
Israelissa on monenlaisia asioita, vaikka tämä on pieni maa.
Muutkin paikat saisivat olla kiinnostuksen kohteena.
Kiitos, Lital, että kerroit kertomuksesi meille.
Kiitos Saana ja Mati, ja kiitos katsojillemme!
Nähdään ensi kuussa!
Suomennos: Hannele Tainio